Diari Oficial de la Generalitat Valenciana


Sumari del DOGV 3537, del 07-07-1999 (1999/5877)

Notificació de Resolució del director general d'Obres Públiques, de data 31 de maig 1999, per la qual s'ordena l'execució subsidiària de trasllat i desballestament de l'embarcació denominada Lycopus.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3537

Data del DOGV
:   07-07-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/5877


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de Resolució del director general d'Obres Públiques, de data 31 de maig 1999, per la qual s'ordena l'execució subsidiària de trasllat i desballestament de l'embarcació denominada Lycopus. [1999/M5877]
  
No havent-se pogut notificar la Resolució del director general d'Obres Públiques, de data 31 de maig 1999, per la qual s'ordena l'execució subsidiària de trasllat i desballestament de l'embarcació denominada Lycopus, per desconéixer la identitat i el parador del propietari de la mencionada embarcació, d'acord amb allò que s'ha establit en l'article 59.4 de la Llei 30/1992, de 26 de novembre, es fa públic el text íntegre de la citada resolució, perquè el present anunci servisca de notificació a l'interessat.
  
Vista la Resolució del director general d'Obres Públiques de data 29 de juliol de 1998, per la qual s'ordena al propietari de l'embarcació Lycopus, la identitat i el parador del qual es desconeixen, la reparació i el trasllat fora del port de Xàbia de l'embarcació citada, amb advertència que, en cas d'incompliment per part d'aquest, es procedirà a l'execució subsidiària per l'administració i a costa de l'executat, d'acord amb allò que s'ha establit en l'article 107.2 de la Llei de Ports de l'Estat i de la Marina Mercant, i dels articles del 95 al 98 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i seran a càrrec del propietari tant les despeses ocasionades per l'embarcació Lycopus fins a la data com els generats per les operacions mencionades.
  
Vista la Resolució del director general d'Obres Públiques de data 24 de novembre de 1998, per la qual s'acorda declarar en estat d'abandó l'embarcació denominada Lycopus atracada al port de Xàbia, i procedir a l'execució subsidiària de la Resolució d'aquesta Direcció General de data 29 de juliol de 1998, en els termes de l'article 107.2 de la Llei de Ports de l'Estat i de la Marina Mercant.
  
Les dues resolucions es van notificar mitjançant inserció de l'edicte en el Diari Oficial de la Generalitat Valenciana, i exposició durant 15 dies al tauler d'anuncis de l'Ajuntament de Xàbia, ja que es desconeix la identitat del propietari de l'embarcació.
  
Vist informe de l'enginyer tècnic de l'Àrea de la Nau en el qual s'indica:
  
"És procedent traslladar i desballestar posteriorment l'embarcació, i per a això és necessària una grua d'acord amb el seu pes i una gòndola per al seu transport fora del recinte portuari, donades les característiques del casc, el qual és de polièster, obliga a desballestar-la i traslladar les restes a una planta de tractament de residus, segurament a la planta d'Elda (Alacant), a causa d'exigències de la Conselleria de Medi Ambient que impossibilita la seua incineració.
  
És Desguaces Miralles, SL, que la trasllada a les seues dependències del Verger, per import de 580.000 pessetes, IVA inclòs, qui es faria càrrec dels treballs, el transport, els desballestaments i el transport a la planta de tractament. S'hi adjunta el pressupost."
  
Fent ús de les atribucions que concedeix a aquesta Direcció General d'Obres Públiques l'article 18 del Decret 32/1998, de 31 de març, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports, resolc:
  
Ordenar al Servei d'Explotació i Conservació de Ports que procedisca al trasllat i al posterior desballestament de l'embarcació Lycopus en la forma i amb els mitjans proposats.
  
Que es notifique la present resolució en la forma disposada en l'article 59.4 de la Llei 4/1999, de 13 de gener, de modificació de la Llei 30/1992, de 26 de novembre.
  
Aquesta resolució no és definitiva i s'hi pot interposar recurs d'alçada davant del conseller d'Obres Públiques, Urbanisme i Transports, en el termini d'un mes, comptat des de l'endemà de la notificació de la present notificació, sense perjuí de la utilització per part de l'interessat de qualsevol altre recurs que estime pertinent.